শহরে বাড়ছে কেওয়াইসি প্রতারণা চক্র, কীভাবে চলছে প্রতারণা?

কলকাতা: কলকাতায় বাড়ছে কেওয়াইসি প্রতারণা। ডিজিটাল জালিয়াতির নয়া কৌশলে জেরবার শহরবাসী। সাইবার পুলিশের কাছে ভুরি ভুরি জমা পড়ছে এই অভিযোগ। কীভাবে চলছে প্রতারণা? ব্যাঙ্কের প্রতিনিধির পরিচয় দিয়ে ফোল করছে গ্রাহকদের। কেওয়াইসি আপডেট নেই তাই অ্য়াকাউন্ট বন্ধ হওয়ার ভয় দেখানো হচ্ছে। য়ার জেরেই আতঙ্কিত হচ্ছেন সাধারণ মানুষ। এমনকী, গ্রাহকদের ভয় দেখিয়ে তাদের ফোনে পাঠেনো হচ্ছে নকল এপিকে ফাইের লিঙ্ক। যা ডাউনলোড করতেই গ্রাহকদের ফোনে রিমোট অ্যাকসেস চলে যাচ্ছে প্রতারকদের কাছে।

এক নিমেষেই উধাও হয়ে যাচ্ছে ব্যাঙ্ক ব্যালেন্স, ইউপিআই ওয়েলেটের টাকা থেকে শুরু করে একাধিক গুরুত্বপূর্ণ ডিটেইলস চলে যাচ্ছে প্রতারকদের হাতে। প্রতারকদের কৌশল, তারা আইভিআর কল , এপিকে ফাইল ও লিঙ্কের মাধ্যমে প্রতারণা করছে। তদন্তকারী আধিকারিকদের মতে, প্রবীণ নাগরিকরাই মূলত প্রতারকদের টার্গেট হচ্ছেন। কারণ, তাদের ডিজিটাল জগত সম্পর্কে ধারণা তুলনামূলকভাবে সীমিত।

আরও পড়ুন: ভোটার তালিকা নিয়ে প্রশ্ন তুললেন বিজেপি নেতা শমীক ভট্টাচার্য

কলকাতা পুলিশ শহরবাসীকে সতর্ক থাকার আবেদন জানিয়েছে। কেওয়াইসি নিয়ে ব্যাঙ্ক থেকে ফোন এলে তা ব্যাঙ্কে গিয়ে সরাসরি কথা বলুন। ফোনে কাউকে OTP শেয়ার করবেন না। সধিক কোনও সংস্থা কখনও এই ধরনের কাজ করতে বলে না। তাই কোনও অচেনা ব্যাক্তি যদি ফোনে তা বলে, সেটা থেকে সতর্ক হয়ে যান।