রাজস্থান থেকে কলকাতা এসেও হল না শেষ রক্ষা! পুলিশের হাতে গ্রেফতার ৩

কলকাতা: রাজস্থানের তদন্তকারীদের চোখে ধুলো দিয়ে কলকাতায় পালিয়ে এলেও শেষ রক্ষা হল না তিন অভিযুক্তের। কলকাতা পুলিশের হাতে ধরা পড়ল খুনের অভিযোগে অভিযুক্তরা। দীর্ঘক্ষণ জেরার পর অবশেষে পুলিশ জানতে পারে একাধিক তথ্য। বৃহস্পতিবার ফুলবাগান এলাকার ঘটনা।

জানা গিয়েছে, রাজস্থানের একটি খুনের মামলার অভিযুক্ত তারা। কলকাতায় এসে গাঢাকা দিয়েছিল। এলাকায় বহিরাগতদের দেখে সন্দেহ হয়েছিল স্থানীয়দের। পরে স্থানীয়রা দেখতে পান ওই বহিরাগত দলের আরও এক জন এলাকার একটি আবাসনের কার্নিশ থেকে নামার চেষ্টা করছেন। এর পরে এলাকার বাসিন্দারা খবর দেয় স্থানীয় থানায়। পুলিশ আসতে দেখে পালানোর চেষ্টা করে অভিযুক্তেরা। বেশ কিছুক্ষণ ধরে চলে ‘চোর-পুলিশ’ খেলা। তবে এত চেষ্টা করেও শেষ রক্ষা হল না। খবর পেয়ে প্রথমে বিধাননগর থানার পুলিশ, পরে ফুলবাগান থানার পুলিশ ঘটনাস্থলে পৌঁছে যায়। আটক করে ভিনরাজ্যের পলাতক অভিযুক্তদের।

আরও পড়ুন: SIR বিরোধিতায় সরব তৃণমূল, নভেম্বরের শুরুতেই শহিদ মিনারে মমতা–অভিষেকের সভা

আটকের পর তিন অভিযুক্ত তদন্তকারীদের বিভ্রান্ত করার চেষ্টা করে। কিন্তু অচিরেই পুলিশের কাছে স্পষ্ট হয়ে যায় মিথ্যে বলছে তারা। পুলিশ জানতে পারে রাজস্থানের কুচমন থানা এলাকার এক হত্যাকাণ্ডের মামলায় এরা অভিযুক্ত। দিদওয়ানা জেলার কুচামান থানায় তাদের বিরুদ্ধে খুনের অভিযোগ আছে। সেখানকার তদন্তকারী আধিকারিকদের চোখে ধুলো দিতেই কলকাতায় এসেছিল।

দেখুন খবর